Wink Social media App

Studiu de caz

Wink este o aplicație social media inovatoare care își propune să creeze conexiuni autentice și să faciliteze interacțiunile semnificative între oameni din întreaga lume. Cu un design simplu și intuitiv, Wink este locul unde oamenii pot să împărtășească idei, să descopere pasiuni comune și să dezvolte relații durabile.

De ce am optat pentru acestă temă și ce obiective ne-am setat?

Am optat pentru această temă deoarece vrem să învățăm Flutter și partea de backend care va fi codată în Firebase. În acest fel vom putea interacționa cu acest mediu de lucru și de a dobândi noi abilități. Considerăm că este un proiect important pentru experiența noastră de dinainte de a intra pe piața muncii. Cu acest proiect vrem să actualizăm segmentul de platforme de socializare de pe piață.

Obiectivele setate sunt de a realiza o aplicație în zona social media, de a reuși să creăm o pagină de autentificare și de logare, de a încărca poze pe platforma creată și de a avea un feed diversificat si opțiunile de a adăuga, șterge și edita postările, descrierile și comentariile.

Obiectivele și cerințele principale ale acestui proiect includ promovarea unei comunități bazate pe partajarea experiențelor personale și pe interacțiunea cu diverse persoane utilizatoare, cu accentul pus pe îmbunătățirea conexiunilor sociale și reducerea nivelului de anxietate în rândul populației.

Platforma este dezvoltată în Flutter care este alcătuit din mai multe limbaje cum ar fi Dart, C, C++. Am optat pentru Flutter deoarece este un open source framework by Google, este destul de actual față de alte limbaje și este ușor de interacționat cu el și are o performanță și o viteză de dezvoltare remarcabilă.

În momentul de față pe piață există: Instagram, Facebook, Snapchat,Tik-Tok,Youtube, LinkedIn etc.

Mediile sociale sunt utilizate de 4,14 miliarde de persoane. Aceasta reprezintă mai mult de jumătate din populația lumii. Cele mai recente cifre indică faptul că nouă din 10 utilizatori de internet folosesc acum platformele sociale în fiecare lună. Datele demonstrează că oamenii petrec aproape 12 miliarde de ore folosind platformele sociale în fiecare zi, ceea ce este echivalentul a aproape 1,4 milioane de ani de existență umană. Cu aproximativ 2,8 miliarde de utilizatori activi lunar, Facebook este cea mai mare și cea mai populară platformă de social media din lume.

Aplicația Wink aduce cu ea un plus semnficativ, acesta fiind o experiența unică cu o interfață user-friendly și o comunitate open-minded. Accentul se pune pe bunăstare și sănătate mentală**.** Ar oferi resurse și instrumente pentru a sprijini bunăstarea și sănătatea mentală a utilizatorilor.

Fluxul utilizatorului în platforma este urmatorul: Utilizatorul va trebui sa isi creeze un cont pe aplicatia Wink, iar dupa acest proces va putea publica poze care sa ilustreze momente din viata personala, acesta poate adauga descriere la pozele incarcate si isi poate impartasi sentimentele cu celelalte persoane, la randul lor ceilalti utilizatori pot comenta asupra altor postari publicate de diferiti utilizatori si le pot aprecia.

Indiferent dacă vrei să-ți extinzi rețeaua de socializare, să împărtășești pasiunile tale sau să găsești inspirație în experiențele altora, Wink este locul ideal pentru a face conexiuni semnificative și a crea comunități autentice. Descarcă acum și alătură-te mișcării Wink!